

Temeljem članka 39. Statuta Općine Grožnjan Grisignana („Službene novine Općine Grožnjan Grisignana 03/09 i 03/13“) te članka 18.st. 1 i čl. 20. St.5., Pravilnika o provedbi mjere 7 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. (NN 48/2018), Općinsko vijeće  Općine Grožnjan Grisignana, na sjednici održanoj dana 07. rujna 2018.g., donosi

O  D  L  U  K  U
o davanju suglasnosti Istarskom vodovodu d.o.o. Buzet za proizvodnju  i distribuciju vode, za provedbu ulaganja na području Općine Grožnjan Grisignana
unutar mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014-2020.

Članak 1.
Ovom Odlukom daje se Istarskom vodovodu d.o.o. Buzet za proizvodnju i distribuciju vode, Sv. Ivan 8, 52420 Buzet, OIB: 13269963589, suglasnost za provedbu ulaganja „Vodovodni ogranak Sveti Juraj – Biloslavi“, na području jedinice lokalne samouprave – Općina Grožnjan Grisignana, koji je prilog ove Odluke te čini njezin sastavni dio.
Članak 2.
Općinsko vijeće Općine Grožnjan Grisignana suglasnost za provedbu ulaganja „Vodovodni ogranak Sveti Juraj – Biloslavi“ na području jedinice lokalne samouprave – Općina Grožnjan Grisignana daje u svrhu prijave na natječaj Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020., podmjere 7.2. Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive energije i uštedu energije, operacije 7.2.1. Ulaganja u građenje javnih sustava za vodoopskrbu, odvodnju i pročišćavanje otpadnih voda.

Članak 3.
Za podnositelja zahtjeva za potporu – korisnika potpore ovlašćuje se Istarski vodovod d.o.o. Buzet za proizvodnju i distribuciju vode, Sv. Ivan 8, 52420 Buzet, OIB: 13269963589.

Članak 4.
Ova Odluka stupa na snagu dan nakon objave u Službenim novinama Općine Grožnjan Grisignana.

